Συμβολή στον προσδιορισμό τρισδιάστατου εδαφικού προσομοιώματος για τη μελέτη της σεισμικής απόκρισης: εφαρμογή στη ιζηματογενή Μυγδόνια λεκάνη
Creators: name: Μανάκου, Μαρία Β.
Publisher: name: Aristotle University of Thessaloniki
Year: 2007
Subjects: Μικροθόρυβος
Σεισμική απόκριση
Microtremor
Seismic response

description: Βασικός στόχος της διατριβής αποτελεί ο προσδιορισμός ενός τρισδιάστατου γεωλογικού προσομοιώματος στο οποίο περιγράφεται με σαφήνεια η γεωμετρία και η μεταβολή των δυναμικών ιδιοτήτων των κύριων γεωλογικών σχηματισμών της Μυγδονίας λεκάνης, το όποίο θα είναι κατάλληλο για αναλύσεις σεισμικής απόκρισης σε διάφορες διαστάσεις και για την ερμηνεία σεισμικών καταγραφών προερχόμενες από μόνιμα και προσωρινά καταγραφικά δίκτυα της περιοχής μελέτης. Η διατριβή αφορά την περιοχή της Μυγδονίας λεκάνης η οποία τοποθετείται 39 km περίπου ΑΒΑ της πόλης της Θεσσαλονίκης. Η βασική πληροφορία που χρησιμοποιήθηκε για τον προσδιορισμό της γεωλογικής δομής της Μυγδονίας λεκάνης προήλθε από καταγραφές μικροθορύβου κυκλικής διάταξης και πειραμάτων μεγάλων εκρήξεων, ενώ συνεκτιμήθηκαν γεωλογικά, γεωτεχνικά και γεωφυσικά στοιχεία παλιότερων ερευνών που εκτελέστηκαν σε θέσεις της περιοχής μελέτης. Χρησιμοποιήθηκαν διάφορες τεχνικές ανάλυσης(χωρικός συντελεστής αυτοσυσχέτισης-SPAC, αντιστροφή επιφανειακών κυμάτων-SWI καιτ ου χρόνου αποκοπής-Internet time). Αποτέλεσμα της ανάλυσής τους υπήρξαν τα μονοδιάστατα προσομοιώματα ταχύτητας Vs&amp;Vp και το πάχος των γεωλογικών σχηματισμών στις θέσεις εφαρμογής των παραπάνω μεθόδων διασκόπησης. Τα αποτελέσματά τους συγκρίθηκαν με διαθέσιμα κατά περιοχές γεωφυσικά στοιχεία και συσχετίστηκαν με τη γεωλογία, ώστε να προκύψει η στρωματογραφία της περιοχής. Από την οριζόντια μεταβολή της ταχύτητας Vs των 1D προσομοιωμάτων ταχύτητας, έγινε η σύνθεση 2D εδαφοδυναμικών τομών στις οποίες συσχετίζονται σχηματισμοί με όμοια δυστμησία. Η πληροφοία των 2D τομών εισαγόμενη στο Γεωγραφικό Πρόγραμμα Συντεταγμένων(GIS) χρησιμοποιήθηκε για τη σύνθεση της τρισδιάστατης γεωλογικής δομής της Μυγδονίας λεκάνης η οποία περιγράφει τη γεωμετρία και το εύρος διακύμανσης των ταχυτήτων Vs&amp;Vp των αντιοπροσωπευτικότερων γεωλογικών σχηματισμών του κεντρικού τμήματος της περιοχής. Ταυτόχρονα με τη γεωμετρία μελετήθηκε και η σεισμική απόκριση της Μυγδονίας λεκάνης. Αναλύθηκαν δεδομένα θορύβου και σεισμικών καταγραφών με τη χρήση διαφορετικών ενόργανων τεχνικών απόκρισης(Nakamura, HVSR, SSR, GIS). Από την επεξεργασία τους προσδιορίστηκαν η συχνότητα fres και το πλάτος ενίσχυσης Amax του θεμελιώδους συντονισμού σε πλήθος σημείων της Μυγδονίας. Η πληροφορία των fres&amp;Amax πυκνώθηκε από ίδιου είδους μετρήσεις παλαιότερων ερευνών και χρησιμοποιήθηκαν για τη χαρτογράφηση της fres στα όρια της λεκάνης. Τα χαρακτηριστικά της ενόργανης σεισμικής απόκρισης συσχετίστηκαν με τη γεωλογία της περιοχής με βάση τη μονοδιάστατη 1D θεωρητική προσομοίωση. Η καλή συμφωνία των χαρακτηριστικών της σεισμικής απόκρισης επιβεβαώνουν τη σύνθεση της 3D γεωλογικής δομής και των δυναμικών ιδιοτήτων των γεωλογικών σχηματισμών της Μυγδονίας λεκάνης όπως προσδιορίστηκαν στα πλαίσια της παρούσας διατριβής
description: The geometry and dynamic properties of the main soil materials of a complex structure have a large importance for performing empirical and theoretical site effect analyses. In this paper sedimentary basin is presented. Located at about 30 km E-NE of the city of Thessaloniki(Northern Greece), it is the closest active seismic zone affecting it. The construction of the 3D model is vased on array microtremor measurement as well as geological, geophysical and geotechnical data from the area derived during previous and recent surveys. The structure derived from the synthesis of all data includes a description of the geometry of the main soil structure was correlated with the basin response in terms of resonant frequency, as derived from microtremor, and from weak and strong motion earthquake recordings